# MINISTARSTVO PRAVOSUĐA

Na teme­lju članka 113. stavka 10. Zakona o sudovima („Narodne novine” broj 28/13), ministar pravosuđa donosi

## PRAVILNIK

### O NAČINU OSIGURANJA OSOBA, IMOVINE I OBJEKATA SUDOVA

 I. OPĆA ODREDBA

Članak 1.

Ovim Pravilnikom propisuje se način postupanja službenika pravosudne policije prilikom obavljanja poslova osiguranja osoba, imovine i objekata sudova (u daljnjem tekstu: poslovi osiguranja sudova), ovlasti, oprema, uporaba sredstava prisile i kriteriji o broju službenika pravosudne policije u obav­lja­nju poslova osiguranja sudova, način osposobljavanja i usavršavanja službenika pravosudne policije te kriteriji o potrebnoj sigurnosnoj opremi.

II. NAČIN POSTUPANJA I OVLASTI SLUŽBENIKA PRAVOSUDNE POLICIJA

Članak 2.

Službenik pravosudne policije raspoređen na poslove osiguranja sudova (u daljnjem tekstu: službenik pravosudne policije) obvezan je:

* dolaskom na radno mjesto obratiti se nadređenom službeniku pravosudne policije i izvijestiti ga o stanju sigurnosti iz njegovog djelokruga rada,
* obaviti primopredaju poslova prema planu osiguranja za radno mjesto na koje je raspoređen,
* poslove obavljati u službenoj odori, osim u iznimnim slučajevima o čemu odluku donosi nadređeni službenik pravosudne policije
* po potrebi poduzimati protupožarne mjere,
* čuvati i držati u ispravnom stanju odoru, opremu i vatreno oružje,
* javiti se na mjesto rada odmah po saznanju za elementarnu nepogodu, požar i druge izvanredne okolnosti u mjestu rada,
* izvršavati i druge obveze po nalogu nadređenog službenika.

Članak 3.

Službenik pravosudne policije dužan je sudjelovati u programima tjelovježbe, borilačkih vještina i gađanja iz vatrenog oružja koje donosi i provodi ustrojstvena jedinica Ministarstva pravosuđa nadležna za poslove osiguranja pravosudnih tijela.

Službenik pravosudne policije dužan se odazvati provjeri tjelesne kondicije i tjelesnih sposobnosti potrebnih za obavljanje poslova osiguranja sudova, te provjeri gađanja iz vatrenog oružja.

Odluku o provjeri iz stavka 2. ovog članka donosi ustrojstvena jedinica Ministarstva pravosuđa nadležna za poslove osiguranja pravosudnih tijela.

Članak 4.

Službenik pravosudne policije pri izvršavanju poslova osiguranja sudova ovlaš­ten je, nakon provjere razloga ulaska, provjeriti identitet i obaviti pre­gled osoba koje ulaze i izlaze iz prostora suda, ili se nalaze u prostoru suda, uda­ljiti osobe koje narušavaju propisani red te zadržati i predati policijskim službenicima Ministarstva unutarnjih poslova osobe za koje postoji opravdana sumnja da su zatečene u počinje­nju kaznenog djela.

Pri izvršavanju poslova osiguranja sudova službenik pravosudne policije ovlašten je upotrijebiti sredstva prisile propisana Zakonom o sudovima.

Članak 5.

Službenik pravosudne policije provjeriti će identitet osobe koja ulazi ili izlazi iz prostora suda uvidom u osobnu iskaznicu, vozačku dozvolu, putnu ili drugu javnu ispravu s fotografijom, a koju su izdala ovlaštena državna tijela.

Službenik pravosudne policije dopustit će ulazak u sud osobi koja ima uredan poziv za pristup u sud.

Osobi čiji se identitet ne može provjeriti neće se dopustiti ulazak u sud, odnosno ista će biti udaljena iz prostora suda, te će se po potrebi o tome obavijestiti policijske službenike Ministarstva unutarnjih poslova.

Predsjednik suda odredit će način vođenja evidencije ulazaka i izlazaka stranaka u sud.

Članak 6.

Službenik pravosudne policije ovlašten je pre­gledatiosobe prilikom ulaska ili izlaska iz suda, kao i osobe koje se nalaze u sudu. Službenik pravosudne policije ovlašten je pregledati i predmete koje te osobe nose.

Pre­gled predmeta koje osoba nosi sa sobom obuhvaća pre­gled predmeta koji su kod osobe ili u ­njezinoj neposrednoj blizini.

Pre­gled bez tehničkih pomagala ovlašten je obaviti službenik pravosudne policije istog spola kao i osoba koju pre­gledava.

Članak 7.

Prilikom pre­gleda osobe i ­njezinih predmeta službenik pravo­sud­ne policije smije upotreb­ljavati odgovarajuća tehnička pomagala (detektori raznih vrsta, sustav ogledala i sl.).

Osobama koje kod sebe imaju oružje, opasno oruđe, eksplozivne naprave, druge opasne tvari ili druge predmete koji se prema odluci predsjednika suda ne smiju unositi neće se dopustiti ulazak u prostor suda, a po potrebi pozvat će se policijski službenici Ministarstva unutarnjih poslova.

Odredbe stavka 2. ovog članka ne odnose se na službenike koji dolaze u sud radi izvršenja radnih naloga.

Članak 8.

Osobi koja odbije pregled neće se dopustiti ulazak u prostor suda.

Članak 9.

Službenik pravosudne policije zadržat će osobu za koju postoji opravdana sumnja da je zatečena u počinjenju kaznenog djela do dolaska policijskih službenika Ministarstva unutarnjih poslova.

Službenik pravosudne policije obavit će pre­gledzadržane osobe iz stavka 1. ovog članka radi utvrđiva­nja posjeduje li oružje, eksplozivne naprave, opasno oruđe ili druge opasne tvari, ili predmete.

O zadržavanju osobe iz stavka 1. ovog članka, službenik pravosudne policije sastavit će izviješće o zadržavanju koje obvezno sadrži: osobne podatke zadržane osobe, mjesto, vrijeme i razlog zadržava­nja, način postupa­nja prigodom izvršenja mjere zadržava­nja, vrijeme predaje zadržane osobe policijskim službenicima Ministarstva unutarnjih poslova te ime, prezime i potpis službenika pravosudne policije koji su sudjelovali pri izvršenju mjere zadržavanja.

III. UPORABA SREDSTAVA PRISILE

Članak 10.

Osobu koja narušava propisani red i mir u prostoru suda ili svojim ponaša­njem ugrožava sigurnost zgrade, prostora ili osoba u sudu, službenik pravosudne policije uda­ljiti će iz prostora ili zgrade suda.

Pri udaljavanju iz stavka 1. ovog članka, službenik pravosudne policije po potrebi će primijeniti sredstava prisile, te zatražiti pomoć policijskih službenika Ministarstva unutarnjih poslova.

Članak 11.

Sredstva prisile mogu se primijeniti i protiv osoba koje protupravno ulaze u objekt ili prostore suda ili koje se neovlašteno nalaze unutar objekta ili prostora suda.

Osobe iz stavka 1. ovog članka prema kojima su primijenjena sredstva prisile zadržavaju se do dolaska policijskih službenika Ministarstva unutarnjih poslova, te se sastavlja izviješće iz članka 9. stavak 3. ovog Pravilnika.

Članak 12.

Službenik pravosudne policije primijeniti će najblaže sredstvo prisile koje jamči uspjeh u obavljanju službene zadaće.

Članak 13.

Pod tjelesnom snagom u smislu ovog Pravilnika podrazumjeva se i taktičko postupanje tj. primjena zahvata za privođenje, te uporaba različitih zahvata borilačkih vještina - tehnika obrane ili njima sličnih postupaka kojima je cilj odbijanje napada ili svladavanje otpora osobe uz nanošenje najmanjih štetnih posljedica.

Članak 14.

Radi svladavanja aktivnog ili pasivnog otpora dopuštena je primjena raspršivača s neškodljivim podražavajućim kemijskim sredstvima u dozvoljenim koncentracijama.

Članak 15.

Pri primjeni palice službenik pravosudne policije izbjegavat će udarce po glavi, vratu, genitalijama, bubrezima i drugim vitalnim dijelovima tijela.

Članak 16.

Nakon svake uporabe sredstava prisile, službenik pravosudne policije dužan je osobi prema kojoj je primjenjeno sredstvo prisile ponuditi pozivanje hitne liječničke pomoći radi pregleda i utvrđenja eventualnih ozljeda.

Nakon primjene sredstava prisile, koja je po procjeni službenika pravosudne policije mogla prouzročiti tjelesnu povredu osobe prema kojoj je primjenjena, službenik pravosudne policije dužan je pozvati hitnu liječničku pomoć, a radi pregleda osobe i utvrđenja eventualnih ozljeda.

O pozivanju hitne liječničke pomoći odnosno o odbijanju pozivanja hitne liječničke pomoći službenik pravosudne policije dužan je sastaviti pisano izviješće.

Članak 17.

O primjeni sredstava prisile službenik pravosudne policije dužan je podnijeti pisano izvješće predsjedniku suda u kojem obav­lja poslove osiguranja i, putem nadređenog službenika**,** ustrojstvenoj jedinici Ministarstva pravosuđa nadležnoj za osiguranje pravosudnih tijela.

Izvješće iz stavka 1. ovog članka sadrži: ime i prezime službenika pravosudne policije, vrijeme, mjesto, razloge i okolnosti uporabe sredstava prisile, ime i osobne podat­ke osobe prema kojoj su sredstva prisile primije­njena, nastale pos­ljedice~~,~~ organiziranoj ili ponuđenoj organizaciji prve pomoći, kao i druge bitne podatke okolnosnog događaja.

### IV. OSPOSOBLJAVANJE I USAVRŠAVANJE SLUŽBENIKA PRAVOSUDNE POLICIJE MINISTARSTVA PRAVOSUĐA

Članak 18.

Izobrazba službenika pravosudne policije organizira se putem tečajeva i seminara.

Članak 19.

Program izobrazbe službenika pravosudne policije donosi ministar pravosuđa.

Članak 20.

Naknada predavačima koji provode izobrazbu određuje se posebnom odlukom ministra pravosuđa.

V. KRITERIJI O POTREBNOJ SIGURNOSNOJ OPREMI I

POTREBNOM BROJU SLUŽBENIKA PRAVOSUDNE POLICIJE

Članak 21.

Potrebna sigurnosna oprema i potreban broj službenika pravosudne policije određuju se za svaki sud na teme­lju prosudbe ugroženosti tog suda i sigurnosnog elaborata.

Članak 22.

Pri prosudbi ugroženosti svakog pojedinog suda potrebno je posebno voditi računa o broju zaposlenih, broju stranaka i posjetite­lja, lokaciji, okruže­nju te građevinskim, arhitektonskim i ostalim svojstvima objekta kao i radnom vremenu suda, o ispravama i predmetima koje se u objektu nalaze te stup­nju rizika od ­njihovog otuđe­nja ili unište­nja.

Priznata pravila u provedbi tehničkog osiguranja, u smislu ovog Pravilnika, su pravila iz domaćih i stranih propisa ili u praksi provjereni načini pomoću kojih se sprječavaju protupravne rad­nje usmjerene prema štićenim osobama ili imovini, odnosno sma­njuje ili otkla­nja opasnost od poduzima­nja takvih rad­nji.

Članak 23.

Prosudbu ugroženosti suda izrađuje ustrojstvena jedinica Ministarstva pravosuđa nadležna za osiguranje pravosudnih tijela.

Na teme­lju izrađene prosudbe ugroženosti suda ustrojstvena jedinica iz stavka 1. ovog članka izrađuje sigurnosni elaborat.

Sigurnosnim elaboratom određuju se minimalna i optimalna razina osiguranja  koja uključuje i potrebna sredstva te broj službenika pravosudne policije.

VI. PRIJELAZNE I ZAVRŠNE ODREDBE

Članak 24.

Odredbe ovog Pravilnika na odgovarajući način primjenjuju se i na poslove osiguranja osoba, imovine i objekata državnih odvjetništava i Ureda za suzbijanje korupcije i organiziranog kriminaliteta.

Članak 25.

Stupanjem na snagu ovog Pravilnika prestaje važiti Pravilnik o načinu zaštite osoba, imovine i objekata sudova („Narodne novine“ broj 88/12).

Članak 26.

Ovaj Pravilnik stupa na snagu osmog dana nakon objave u „Narodnim novinama“.

KLASA:          011-01/14-01/38                                                       **M I N I S T A R**

URBROJ:        514-03-01-02-02-14-01

                                                                                                          **Orsat Miljenić**

Zagreb,            3. travnja 2014.